Kardinal Josip Bozanić primio je u ponedjeljak popodne predsjednika HDZ-a Tomislava Karamarka, na Karamarkovu zamolbu, priopćio je u utorak tiskovni ured Zagrebačke nadbiskupije.

Prema uobičajenom protokolu, mjesec dana prije parlamentarnih izbora Bozanić nije primao političare koji su bili uključeni u izbornu utrku, iako su mnogi tražili da ih primi, stoji u priopćenju u kojem se ne navodi o čemu su razgovarali zagrebački nadbiskup i šef HDZ-a.

I Katolička crkva vrši pritisak na Petrova

Prema neslužbenim informacijama od dobro upućenih izvora 24sata doznaje da i Katolička crkva “stišće” Božu Petrova da se okrene postizbornoj suradnji s Karamarkom.

Tome u prilog ide i činjenica da je kardinal Bozanić dan nakon izbora, primio šefa HDZ-a i to na njegovu zamolbu. Neslužbeni izvori navode da Metkovski klan, odnosno ljudi okupljeni oko Petrova, želi suradnju s HDZ-om. On nije toliko politički iskusan te ne zna kako bi se postavio u novonastaloj situaciji iako sam nije toliko sklon desnom bloku već su mu važnije reforme koje se moraju provesti u zemlji.

Petrov je zatečen nastalom situacijom

Izvori bliski Petrovu navode da je on zatečen situacijom i velikim pritiscima, a kažu nam i da je uplašen jer ne zna kako se postaviti. S druge strane, Drago Prgomet ima političko iskustvo te inzistira na tome da izabrani članovi Mosta ostanu jedinstveni i nepotkupljivi bez obzira na ponude koje dolaze iz blokova koji ih žele vidjeti kako svoje partnere s kojima će sastaviti budući Vladu, piše 24sata.

Većina Mostovaca, na čelu s Prgometom, za sada je sklonija suradnji s ljevicom, ali uvjet da se provodu snažne reforme koje su potrebne ovoj zemlji i za koje je Most dobio povjerenje građana ove zemlje. To je zahtjev od kojih pa i pod cijenu novih izbora ne planiraju odstupiti. Manja grupica tzv. Metkovski klan, koja je za suradnju s HDZ-om žele sjediti u Saboru i ne sudjelovati u izvršnoj vlasti te ako bude potrebe rušiti Vladu ukoliko se reforme ne budu provodile.

Prgomet ne želi biti marioneta

S druge strane većina članova Mosta okupljena oko Prgometa ne žele biti marionete nego sudjelovati u izvršnoj vlasti što bi zemlji osiguralo da krene u energične reforme i čišćenje koje su do sada propustili učiniti i HDZ i SDP. Oni od budućih partnera planiraju tražiti premijersko mjesto, ali i četiri ministarstva je “ne žele sjediti u Saboru i glumiti poslušne lutke”.